
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 420 

26 Μαρτίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής εργασίας εντός των νομί¬ 
μων ορίων για υπαλλήλους με σχέση εργασίας 
ιδιωτικού δικαίου της Γενικής Γραμματείας Δη¬ 
μόσιας Διοίκησης και Ηλεκτρονικής Διακυβέρνη¬ 
σης του Υπουργείου Εσωτερικών, Δημόσιας Δι¬ 
οίκησης και Αποκέντρωσης. 1 

Κατάργηση Νομικού Προσώπου στο Δήμο Ξάνθης 
του νομού Ξάνθης με την επωνυμία «Σχολική Επι¬ 
τροπή 2ου και 3ου Γυμνασίου Ξάνθης» και σύ¬ 
σταση νέου Νομικού Προσώπου με την επωνυμία 
«Σχολική Επιτροπή 2ου Γυμνασίου, 3ου Γυμνασί- 

ου και 7ου Γ υμνασίου Ξάνθης». 2 

Τροποποίηση της συστατικής πράξης του Δημοτικού 
Νομικού Προσώπου του Δήμου Αγγελοκάστρου με 
την επωνυμία «Δημοτικό Στάδιο Αγγελοκάστρου». 3 
Τροποποίηση της συστατικής πράξης του Δημοτι¬ 
κού Νομικού Προσώπου του Δήμου Αγρίνιου με 
την επωνυμία «Δημοτικό Αθλητικό Κέντρο Αγρί¬ 


νιου ΜΙΧΑΛΗ ΚΟΥΣΗ». 4 

Τροποποίηση της συστατικής πράξης του Δημοτικού 
Νομικού Προσώπου του Δήμου Αγγελοκάστρου με 
την επωνυμία «Δημοτικός Παιδικός Σταθμός Αγ- 

γελοκάστρου». 5 

Τροποποίηση της συστατικής πράξης του Νομικού 
Προσώπου με την επωνυμία «Μουσική Σχολή Δή¬ 
μου Τυρνάβου». 6 

Τροποποίηση της συστατικής πράξης του ΝΠ «Δη¬ 
μοτικό Νομικό Πρόσωπο Παιδικού Σταθμού Δήμου 
Οιτύλου. 7 


Τροποποίηση της συστατικής πράξης του Νομικού 
Προσώπου Δήμου Βίνιανης Ν. Ευρυτανίας με την 
επωνυμία «ΜΟΥΣΕΙΟ ΕΘΝΙΚΗΣ ΑΝΤΙΣΤΑΣΗΣ ΒΙ- 
ΝΙΑΝΗΣ» η οποία εγκρίθηκε με την υπ’ αριθμ. 
5807/15.2.2006 (ΦΕΚ 275/7.3.2006) απόφαση, στις 
νέες διατάξεις του άρθρου 240 του ν. 3463/2006 

«Κώδικας Δήμων και Κοινοτήτων. 8 

Καθιέρωση υπερωριακής με αμοιβή εργασίας υπαλ¬ 
λήλων Δ/νσης Υγείας ΝΑ Αιτωλ/νίας κατά το έτος 

2007. 9 

Κατανομή ωρών υπερωριακής εργασίας με αμοιβή 
των μονίμων υπαλλήλων (πρώην του Υπουργείου 
Γεωργίας) και υπηρετούν στις Νομαρχιακές Αυ¬ 
τοδιοικήσεις (Δ/νση Αγροτικής Ανάπτυξης) που 
ασχολούνται στο πρόγραμμα καταπολέμησης του 
δάκου της ελιάς έτους 2007. 10 


ΑΠΟΦΑΣΕΙ Σ 

Αριθμ. ΔΙΔΚ/Φ.5/3/οικ.7623 (1) 

Καθιέρωση υπερωριακής εργασίας εντός των νομίμων 
ορίων για υπαλλήλους με σχέση εργασίας ιδιωτικού 
δικαίου της Γ ενικής Γ ραμματείας Δημόσιας Διοίκησης 
και Ηλεκτρονικής Διακυβέρνησης του Υπουργείου Εσω¬ 
τερικών, Δημόσιας Διοίκησης και Αποκέντρωσης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 16 του ν. 3205/2003 (ΦΕΚ 297/ 
Β723.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.ΤΑ.,.κ.λπ.». 

β) Του π.δ. 320/1998 (ΦΕΚ 149/Α75.7.1988) «Οργανι¬ 
σμός των Υπηρεσιών του Υπουργείου Προεδρίας της 
Κυβέρνησης», όπως τροποποιήθηκε και συμπληρώθηκε 
μεταγενέστερα. 

γ) Του π.δ. 373/1995 (ΦΕΚ 201/Α714.9.1995) «Συγχώνευση 
των Υπουργείων Προεδρίας της Κυβέρνησης και Εσωτερι¬ 
κών στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτων του». 

δ) Του π.δ. 400/1995 (ΦΕΚ 336/Α71.11.1995) «Σύσταση Γε¬ 
νικής Γ ραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός αρμοδιοτήτων της». 

2. Την υπ’ αριθμ. 2/7093/0022 (ΦΕΚ 215/Β75.2.2004) 
«Επέκταση των διατάξεων του ν. 3205/2003 στο προ¬ 
σωπικό με σχέση εργασίας ιδιωτικού δικαίου που απα¬ 
σχολείται στο Δημόσιο, Ν.Π.Δ.Δ. και Ο.Τ.Α.». 

3. Την υπ’ αριθμ. 189/18.1.2007 έγκριση υπερωριακής 
εργασίας του Σώματος Επιθεώρησης Εργασίας της οι¬ 
κείας Νομαρχίας. 

4. Την υπ’ αριθμ. ΔIΔΚ/Φ.5.1/28736/15.12.2006 (ΦΕΚ 1890/ 
Β729.12.2006) απόφαση του Υπουργού Εσωτερικών Δημό¬ 
σιας Διοίκησης και Αποκέντρωσης με την οποία καθορί¬ 
ζεται ωράριο σε εικοσιτετράωρη βάση κατά τις εργάσι¬ 
μες μέρες, καθώς και Σάββατο, Κυριακές και αργίες για 
τους οδηγούς της Διεύθυνσης Κρατικών Αυτοκινήτων, 
των υπαλλήλων της Διεύθυνσης Ηλεκτρονικής Επεξερ¬ 
γασίας Στοιχείων και των υπαλλήλων του Τμήματος της 
Διοικητικής Μέριμνας της Διεύθυνσης Διοικητικού. 

5. Το γεγονός ότι για την κάλυψη της προαναφερ- 
θείσας ανάγκης προκαλείται δαπάνη ποσού τριάντα 
χιλιάδων ευρώ (30.000€) που θα καλυφθούν από τις 
πιστώσεις του Φ.07/150ΚΑΕ 0511, αποφασίζουμε: 

1. Εγκρίνουμε την υπερωριακή απασχόληση πέραν του 
κανονικού ωραρίου και εντός των νομίμων ορίων από 
1.1.2007 έως 31.12.2007 με την προβλεπόμενη από το νόμο 
αμοιβή του ανωτέρω προσωπικού που αναφέρεται στην 
παρ. 4 του σκεπτικού της παρούσας απόφασης. 

2. Οι ώρες της κατά τα ανωτέρω με αμοιβή υπερωρι- 
ακής εργασίας για τον καθένα κατά μήνα και ο αριθμός 
του προσωπικού που θα εργάζεται υπερωριακά, ορίζο¬ 
νται, ως ακολούθως: 

α) Δέκα (10) ώρες για τριάντα ένα (31) οδηγούς αυ¬ 
τοκινήτων της Γ.Γ.Δ.Δ. και Η.Δ. του ΥΠ.ΕΣ.Δ.Δ.Α. (και 
αποσπασμένοι). 

β) Δέκα (10) ώρες για τέσσερις (4) υπαλλήλους (τεχνί¬ 
τες οχημάτων) της Γ.Γ.Δ.Δ. και Η.Δ. του ΥΠ.ΕΣ.Δ.Δ.Α. 

γ) Δέκα (10) ώρες για τρεις (3) υπαλλήλους (Νυχτο- 
φύλακες-Φύλακες-Επιμελητές) της Γ.Γ.Δ.Δ. και Η.Δ. του 
ΥΠ.ΕΣ.Δ.Δ.Α. 

δ) Δέκα (10) ώρες για οκτώ (8) διοικητικούς υπαλλή- 
λουςτης Γ.Γ.Δ.Δ. και Η.Δ. του ΥΠ.ΕΣ.Δ.Δ.Α. 

ε) Δέκα (10) ώρες για δύο (2) υπαλλήλους της Γ ενικής 
Γραμματείας Ισότητας. 

3.0 αριθμός των εν λόγω υπαλλήλων μπορεί να αυξάνεται 
σύμφωνα με τις ανάγκες της υπηρεσίας με ανάλογη μείωση 
των ωρών υπερωριακής εργασίας με την προϋπόθεση ότι 
δεν θα γίνει υπέρβαση των εγγεγραμένων πιστώσεων. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. 306 _ (2) 

Κατάργηση Νομικού Προσώπου στο Δήμο =άνθης του νο¬ 
μού Ξάνθης με την επωνυμία «Σχολική Επιτροπή 2ου 
και 3ου Γυμνασίου Ξάνθης» και σύσταση νέου Νομικού 
Προσώπου με την επωνυμία «Σχολική Επιτροπή 2ου Γ υ¬ 
μνασίου, 3ου Γ υμνασίου και 7ου Γ υμνασίου Ξάνθης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 1894/1990 άρθρο 5 «περί Σχολι¬ 
κής περιουσίας και λειτουργίας σχολείων». 

2. Τις διατάξεις του άρθρου 203 του π.δ. 410/1995. 

3. Τις διατάξεις του άρθρου 5 του ν. 1894/1990 και του 
άρθρου 8 παρ. 9 του ν. 2896/2002. 

4. Τη σύμφωνη γνώμη του Δημοτικού Συμβουλίου Ξάν¬ 
θης. (Αρ. Απόφασης: 633/06). 

5. Την υπ’ αριθμ. 2550/1.10.2003 απόφαση του Γενικού 
Γραμματέα Περιφέρειας Α.Μ.Θ. «Μεταβίβαση Αρμοδιο¬ 
τήτων στους Δ/ντες Τοπικών Αυτ/σεων και στους Τμη- 
ματάρχες των ιδίων Υπηρεσιών.», αποφασίζουμε: 

1. Καταργούμε στο Δήμο Ξάνθης του Νομού Ξάνθης 
Νομικό Πρόσωπο με την επωνυμία Σχολική Επιτροπή 
2ου και 3ου Γ υμνασίου Ξάνθης» και συστήνουμε νέο Νο¬ 
μικό Πρόσωπο με την επωνυμία «Σχολική Επιτροπή 2ου 
Γ υμνασίου, 3ου Γ υμνασίου κ 7ου Γ υμνασίου Ξάνθης». 

2. Σκοπός του Νομικού Προσώπου είναι: 

• Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 


φωτισμού, ύδρευσης, τηλεφώνου, αποχέτευσης, ανα¬ 
λώσιμων υλικών κ.λπ. 

• Η εκτέλεση μικρών έργων για επισκευή και συντή¬ 
ρηση των διδακτηρίων. 

• Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

• Η φροντίδα για την εξεύρεση άλλων πόρων και ο 
εφοδιασμός των σχολικών μονάδων με έπιπλα και σκεύη 
με βιβλία για την σχολική βιβλιοθήκη και γενικά για όλα 
τα μέσα που είναι απαραίτητα για τη λειτουργία τους 
και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας 
των σχολικών μονάδων. 

3. Το Νομικό Πρόσωπο με την επωνυμία «Σχολική 
Επιτροπή 2ου Γυμνασίου, 3ου Γυμνασίου και 7ου Γυ¬ 
μνασίου» διοικείται από Ιίμελές Διοικητικό Συμβούλιο, 
αποτελούμενο από: 

• Τον εκάστοτε Δήμαρχο ή Δημοτικό ή Τοπικό Σύμ¬ 
βουλο. 

• Ένα (1) Δημοτικό Σύμβουλο. 

• Τους εκάστοτε Διευθυντές των Σχολειών (3). 

• Τρεις (3) εκπρόσωπους του Συλλόγου Γονέων και 
Κηδεμόνων. 

• Τρεις (3) εκπροσώπους των μαθητικών κοινοτή¬ 
των. 

• Η θητεία των μελών του Διοικητικού Συμβουλίου 
ακολουθεί τη δημοτική ή κοινοτική περίοδο. 

• Το Διοικητικό Συμβούλιο εκλέγει Πρόεδρο και Γραμ¬ 
ματέα. 

4. Πόροι του Νομικού Προσώπου είναι: 

• Ετήσια επιχορήγηση του Δήμου. 

• Ετήσια επιχορήγηση του Κράτους. 

• Κάθε είδους εισφορές, δωρεές, κληρονομιές, κλη¬ 
ροδοσίες. 

• Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

• Πρόσοδοι από την περιουσία του. 

• Περιουσία κινητή και ακίνητη. 

Το Νομικό Πρόσωπο εκπροσωπείται στα Δικαστήρια 
και σε κάθε Δημόσια αρχή από το Πρόεδρο του Δ.Σ. και 
όταν απουσιάζει ή κωλύεται από τον Αντιπρόεδρο. 

Με την παρούσα απόφαση προκαλείται δαπάνη σε βάρος 
του προϋπολογισμού του Δήμου Ξάνθης, η οποία έχει προ- 
βλεφθεί και έχει συμπεριληφθεί στον προϋπολογισμό οικο¬ 
νομικού έτους 2006 με ΚΑ 02.00.6711 ποσό ύψους 1.500.000 
€ με τίτλο «Κ.Α.Π. για την κάλυψη λειτουργικών αναγκών 
των σχολείων Α/θμιας και Β/θμιας Εκπαίδευσης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 2 Μαρτίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
Κ. ΒΑΓΓΛΗ 
-♦- 

Αριθμ. 3983 (3) 

Τροποποίηση της συστατικής πράξης του Δημοτικού 
Νομικού Προσώπου του Δήμου Αγγελοκάστρου με 
την επωνυμία «Δημοτικό Στάδιο Αγγελοκάστρου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 του ν. 2539/1997 (ΦΕΚ 

244/τ. Α'/1997) «Συγκρότηση της Πρωτοβάθμιας Τοπικής 
Αυτοδιοίκησης». 

2. Τις διατάξεις των άρθρων 1,2 και 8 του ν. 2503/1997 
(ΦΕΚ 107/τ. Α'/30.5.1997 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

3. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
ΦΕΚ Α' 98. 

4. Τις διατάξεις των άρθρων 239 και 240 του 
ν. 3463/2006 (Δ.Κ.Κ.). 

5. Την υπ’ αριθμ. οικ.6788/6.4.2001 (ΦΕΚ 474/τ. Β72001) 
απόφασή μας με την οποία συστήθηκε στον Δήμο Αγ- 
γελοκάστρου Νομικό Πρόσωπο Δημοσίου Δικαίου με την 
επωνυμία «Δημοτικό Στάδιο Αγγελοκάστρου». 

6. Την υπ’ αριθμ. 30/2007 απόφαση του Δημοτικού 
Συμβουλίου του Δήμου Αγγελοκάστρου, με την οποία 
αποφασίστηκε η τροποποίηση του άρθρου 5 της ανω¬ 
τέρω συστατικής πράξης και η εναρμόνισή του με τις 
διατάξεις του άρθρου 240 του ν. 3463/2006 (Δ.Κ.Κ.). 

7. Την υπ’ αριθμ. 241/Γ.Γ/18.8.1998 (ΦΕΚ 939/1.9.1998, 
τ. Β') απόφαση του Γενικού Γραμματέα Περιφέρειας 
Δυτικής Ελλάδας περί «Μεταβίβασης αρμοδιοτήτων 
και παροχή εξουσιοδότησης υπογραφής αποφάσεων», 
αποφασίζουμε: 

1. Τροποποιούμε την υπ’ αριθμ. οικ.6788/6.4.2001 (ΦΕΚ 
474/τ. Β72001) απόφασή μας, κατά το μέρος που αφορά 
τα όργανα διοίκησης του Νομικού Προσώπου του Δήμου 
Αγγελοκάστρου, με την επωνυμία «Δημοτικό Στάδιο 
Αγγελοκάστρου», και ειδικότερα: 

Α) το άρθρο 5 του αποφασιστικού μέρους αυτής, αντι¬ 
καθίσταται ως εξής: 

5. Το νομικό πρόσωπο διοικείται από εντεκαμελές 
(11) διοικητικό συμβούλιο, τα μέλη του οποίου, μαζί με 
τους αναπληρωτές τους ορίζονται από το Δημοτικό 
Συμβούλιο και αποτελούνται από: 

Α)'Εναν (1) Δημοτικό Σύμβουλο της πλειοψηφίας του 
Δημοτικού Συμβουλίου. 

Β) Δύο (2) Δημοτικούς Συμβούλους της μειοψηφίας 
του Δημοτικού Συμβουλίου. 

Σε περίπτωση που η μειοψηφία δεν ορίσει συμβούλους 
ή εκείνοι που έχουν οριστεί παραιτηθούν, χωρίς να αντι- 
κατασταθούν, μετέχουν σύμβουλοι της πλειοψηφίας. 

Γ) Οκτώ (8) δημότες ή κατοίκους του Δήμου Αγγε- 
λοκάστρου. 

Στην περίπτωση που μέλος έχει ορισθεί, από το δημο¬ 
τικό ή κοινοτικό συμβούλιο, ο δήμαρχος ή ο πρόεδρος 
της Κοινότητας, αυτός αυτοδικαίως καθίσταται και πρό¬ 
εδρος αντιστοίχως, του διοικητικού συμβουλίου. 

Η θητεία του διοικητικού συμβουλίου ορίζεται με την 
απόφαση του δημοτικού ή κοινοτικού συμβουλίου. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους με 
απόφαση του Δημοτικού Συμβουλίου, για σοβαρό λόγο 
που ανάγεται στην εκτέλεση των καθηκόντων τους. 

Τον Πρόεδρο, όταν απουσιάζει ή κωλύεται, τον ανα¬ 
πληρώνει ο Αντιπρόεδρος. 

Β) το άρθρο 6 του αποφασιστικού μέρους αυτής, κα- 
ταργείται. 

Γ) τα άρθρα 7, 8, 9 και 10 του αποφασιστικού μέρους 
αυτής, αναριθμούνται σε 6, 7, 8 και 9 αντίστοιχα. 


2. Κατά τα λοιπά ισχύει η υπ’ αριθμ. οικ. 6788/6.4.2001 
(ΦΕΚ 474/τ. Β72001) απόφασή μας. 

3. Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, του Προϋπολο¬ 
γισμού του Δήμου Αγγελοκάστρου, ούτε του Νομικού 
Προσώπου του Δήμου Αγγελοκάστρου με την επωνυμία 
«Δημοτικό Στάδιο Αγγελοκάστρου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 6 Μαρτίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 3689 (4) 

Τροποποίηση της συστατικής πράξης του Δημοτικού 
Νομικού Προσώπου του Δήμου Αγρίνιου με την επω¬ 
νυμία «Δημοτικό Αθλητικό Κέντρο Αγρίνιου ΜΙΧΑ- 
ΛΗ ΚΟΥΣΗ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 του ν. 2539/1997 (ΦΕΚ 
244/τ. Α71997) «Συγκρότηση της Πρωτοβάθμιας Τοπικής 
Αυτοδιοίκησης». 

2. Τις διατάξεις των άρθρων 1, 2 και 8 του ν. 2503/1997 
(ΦΕΚ 107/τ. Α730.5.1997 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

3. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
ΦΕΚ Α' 98. 

4. Τις διατάξεις των άρθρων 239 και 240 του 
ν. 3463/2006 (Δ.Κ.Κ.). 

5. Την υπ’ αριθμ. 6305/6.4.2001 (ΦΕΚ 474/τ. Β'/25.4.2001) 
απόφασή μας με την οποία συστήθηκε νομικό πρόσωπο 
του Δήμου Αγρίνιου, με την επωνυμία «Δημοτικό Αθλη¬ 
τικό Κέντρο Αγρίνιου». 

6. Την υπ’ αριθμ. 2058/13.2.2007 (ΦΕΚ 317/τ. Β78.3.2007) 
απόφασή μας με την οποία μετονομάστηκε το ανωτέρω 
νομικό πρόσωπο σε «Δημοτικό Αθλητικό Κέντρο Αγρί¬ 
νιου “ΜΙΧΑΛΗ ΚΟΥΣΗ”». 

7. Την υπ’ αριθμ. 22/2007 απόφαση του Δημοτικού 
Συμβουλίου του Δήμου Αγρίνιου, με την οποία αποφα¬ 
σίστηκε η τροποποίηση του άρθρου 5 της ανωτέρω συ¬ 
στατικής πράξης και η εναρμόνισή του με τις διατάξεις 
του άρθρου 240 του ν. 3463/2006 (Δ.Κ.Κ.). 

8. Την υπ’ αριθμ. 241/Γ.Γ/18.8.1998 (ΦΕΚ 939/1.9.1998, 
τ. Β') απόφαση του Γενικού Γραμματέα Περιφέρειας 
Δυτικής Ελλάδας περί «Μεταβίβασης αρμοδιοτήτων 
και παροχή εξουσιοδότησης υπογραφής αποφάσεων», 
αποφασίζουμε: 

1. Τροποποιούμε την υπ’ αριθμ. 6305/6.4.2001 (ΦΕΚ 
474/τ. Β'/25.4.2001) απόφασή μας όπως τροποποιήθηκε 
με την υπ’ αριθμ. 2058/13.2.2007 (ΦΕΚ 317/τ. Β'/8.3.2007) 
όμοια, κατά το μέρος που αφορά τα όργανα διοίκησης 
του Νομικού Προσώπου του Δήμου Αγρίνιου, με την 
επωνυμία «Δημοτικό Αθλητικό Κέντρο Αγρίνιου “ΜΙΧΑΛΗ 
ΚΟΥΣΗ”», και ειδικότερα το άρθρο 5 του αποφασιστικού 
μέρους αυτής, ως εξής: 

Το νομικό πρόσωπο διοικείται από εννεαμελές (9) δι¬ 
οικητικό συμβούλιο, που αποτελείται από: 

Α) Τον Δήμαρχο ή άλλο αιρετό μέλος που ορίζεται 
από το Δημοτικό Συμβούλιο. 

Β) Πέντε (5) Δημοτικούς Συμβούλους που ορίζονται 
από το Δημοτικό Συμβούλιο με τους αναπληρωτές τους, 
από τους οποίους δύο (2) τουλάχιστον ορίζονται από 
την μειοψηφία. Σε περίπτωση που η μειοψηφία δεν ορί¬ 
σει συμβούλους ή εκείνοι που έχουν οριστεί παραιτη¬ 
θούν, χωρίς να αντικατασταθούν, μετέχουν σύμβουλοι 
της πλειοψηφίας. 

Γ) Δύο (2) δημότες ή κάτοικοι που είναι χρήστες των 
υπηρεσιών του Νομικού Προσώπου ή έχουν αθλητική 
δράση ή ειδικές γνώσεις. 

Δ) Στο Διοικητικό Συμβούλιο ορίζεται και ένας (1) εκ¬ 
πρόσωπος των εργαζομένων εφόσον οι εργαζόμενοι που 
απασχολούνται στο Νομικό Πρόσωπο είναι περισσότεροι 
από δέκα (10), που προτείνεται μαζί με τον αναπληρωτή 
του από τη Γ ενική Συνέλευση των τακτικών υπαλλήλων. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. Στην περίπτωση 
που μέλος έχει ορισθεί, από το δημοτικό συμβούλιο ο 
δήμαρχος, αυτός αυτοδικαίως καθίσταται και πρόεδρος 
αντιστοίχως, του διοικητικού συμβουλίου. 

Η θητεία του διοικητικού συμβουλίου λήγει πάντοτε με 
την εγκατάσταση του νέου Διοικητικού Συμβουλίου. 

Τον πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο αντι¬ 
πρόεδρος, 

2. Κατά τα λοιπά ισχύει η υπ’ αριθμ. 6305/6.4.2001 (ΦΕΚ 
474/τ. Β725.4.2001) απόφασή μας, όπως τροποποιήθηκε 
με την υπ’ αριθμ. 2058/13.2.2007 (ΦΕΚ 317/τ. Β78.3.2007) 
όμοια. 

3. Από την απόφαση αυτή δεν προκαλείται δαπάνη σε 
βάρος του κρατικού προϋπολογισμού, του Προϋπολογι¬ 
σμού του Δήμου Αγρίνιου, ούτε του Νομικού Προσώπου 
του Δήμου Αγρίνιου, με την επωνυμία «Δημοτικό Αθλη¬ 
τικό Κέντρο Αγρίνιου “ΜΙΧΑΛΗ ΚΟΥΣΗ”». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 13 Μαρτίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 3985 (5) 

Τροποποίηση της συστατικής πράξης του Δημοτικού 
Νομικού Προσώπου του Δήμου Αγγελοκάστρου με 
την επωνυμία «Δημοτικός Παιδικός Σταθμός Αγγε- 
λοκάστρου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 του ν. 2539/1997 (ΦΕΚ 
244/τ. Α71997) «Συγκρότηση της Πρωτοβάθμιας Τοπικής 
Αυτοδιοίκησης». 

2. Τις διατάξεις των άρθρων 1,2 και 8 του ν. 2503/1997 
(ΦΕΚ 107/τ. Α730.5.1997 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

3. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
ΦΕΚ Α' 98. 


4. Τις διατάξεις των άρθρων 239 και 240 του 
ν. 3463/2006 (Δ.Κ.Κ.). 

5. Την υπ’ αριθμ. οικ. 6532/4.4.2001 (ΦΕΚ 487/τ. Β72001) 
απόφασή μας με την οποία συστήθηκε στον Δήμο Αγ- 
γελοκάστρου Νομικό Πρόσωπο Δημοσίου Δικαίου με 
την επωνυμία «Δημοτικός Παιδικός Σταθμός Αγγελο- 
κάστρου». 

6. Την υπ’ αριθμ. 25/2007 απόφαση του Δημοτικού 
Συμβουλίου του Δήμου Αγγελοκάστρου, με την οποία 
αποφασίστηκε η τροποποίηση του άρθρου 5 της ανω¬ 
τέρω συστατικής πράξης και η εναρμόνισή του με τις 
διατάξεις του άρθρου 240 του ν. 3463/2006 (Δ.Κ.Κ.). 

7. Την υπ’ αριθμ. 241/Γ.Γ/18.8.1998 (ΦΕΚ 939/1.9.1998, 
τ. Β') απόφαση του Γενικού Γραμματέα Περιφέρειας 
Δυτικής Ελλάδας περί «Μεταβίβασης αρμοδιοτήτων 
και παροχή εξουσιοδότησης υπογραφής αποφάσεων», 
αποφασίζουμε: 

1. Τροποποιούμε την υπ’ αριθμ. οικ. 6532/4.4.2001 (ΦΕΚ 
487/τ. Β72001) απόφασή μας, κατά το μέρος που αφορά 
τα όργανα διοίκησης του Νομικού Προσώπου του Δήμου 
Αγγελοκάστρου, με την επωνυμία «Δημοτικός Παιδικός 
Σταθμός Αγγελοκάστρου», και ειδικότερα: 

Α) το άρθρο 5 του αποφασιστικού μέρους αυτής, αντι¬ 
καθίσταται ως εξής: 

5. Το νομικό πρόσωπο διοικείται από πενταμελές (5) 
διοικητικό συμβούλιο, τα μέλη του οποίου, μαζί με τους 
αναπληρωτές τους ορίζονται από το Δημοτικό Συμβού¬ 
λιο και αποτελούνται από: 

Α)Έναν (1) Δημοτικό Σύμβουλο της πλειοψηφίας του 
Δημοτικού Συμβουλίου. 

Β)Έναν (1) Δημοτικό - Σύμβουλο της μειοψηφίας του 
Δημοτικού Συμβουλίου. 

Σε περίπτωση που η μειοψηφία δεν ορίσει σύμβουλο 
ή εκείνος που έχει οριστεί παραιτηθεί, χωρίς να αντι- 
κατασταθεί, μετέχει σύμβουλος της πλειοψηφίας. 

Γ)Έναν εκπρόσωπο των γονέων των φιλοξενούμενων 
παιδιών στο Δ.Π.Σ Αγγελοκάστρου. 

Δ) Δύο (2) δημότες ή κατοίκους του Δήμου Αγγελο- 
κάστρου. 

Στην περίπτωση που μέλος έχει ορισθεί, από το δη¬ 
μοτικό ή κοινοτικό συμβούλιο ο Δήμαρχος, αυτός αυ¬ 
τοδικαίως καθίσταται και πρόεδρος αντιστοίχως, του 
Διοικητικού Συμβουλίου. 

Η θητεία του διοικητικού συμβουλίου ορίζεται με την 
απόφαση του δημοτικού ή κοινοτικού συμβουλίου. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους με 
απόφαση του Δημοτικού Συμβουλίου, για σοβαρό λόγο 
που ανάγεται στην εκτέλεση των καθηκόντων τους. 

Τον Πρόεδρο, όταν απουσιάζει ή κωλύεται, τον ανα¬ 
πληρώνει ο Αντιπρόεδρος. 

Β) το άρθρο 6 του αποφασιστικού μέρους αυτής, κα- 
ταργείται. 

Γ) τα άρθρα 7, 8, 9 και 10 του αποφασιστικού μέρους 
αυτής, αναριθμούνται σε 6, 7, 8 και 9 αντίστοιχα. 

2. Κατά τα λοιπά ισχύει η υπ’ αριθμ. οικ. 6532/4.4.2001 
(ΦΕΚ 487/τ. Β72001) απόφασή μας. 

3. Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, του Προϋπολο¬ 
γισμού του Δήμου Αγγελοκάστρου, ούτε του Νομικού 
Προσώπου του Δήμου Αγγελοκάστρου με την επωνυμία 
«Δημοτικός Παιδικός Σταθμός Αγγελοκάστρου». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 6 Μαρτίου 2007 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 3851 (6) 

Τροποποίηση της συστατικής πράξης του Νομικού Προ¬ 
σώπου με την επωνυμία «Μουσική Σχολή Δήμου Τυρ- 
νάβου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Τις διατάξεις του άρθρου 239 του ν. 3463/2007 

2) Τις διατάξεις των άρθρων 2 και 6 του ν. 2503/1997. 

3) Τις διατάξεις του άρθρου 1 του ν. 2469/1997. 

4) Την υπ’ αριθμ. 21144/13.11.1985 (ΦΕΚ 675/τ. Β71985) 
απόφαση του Νομάρχη Λάρισας, περί συστάσεως Νομι¬ 
κού Προσώπου με την επωνυμία «Μουσική Σχολή Δήμου 
Τυρνάβου». 

6) Την υπ’ αριθμ. 2682/2001 (ΦΕΚ 597/2001/τ. Β') από¬ 
φασή μας, περί παροχής εξουσιοδότησης υπογραφής 
στον Προϊστάμενο της Δ/νσης Αυτ/σης και Αποκ/σης 
«Με εντολή Γ ενικού Γ ραμματέα Περιφέρειας». 

7) Την υπ’ αριθμ. 38/2007 απόφαση του Δημοτικού Συμ¬ 
βουλίου Τυρνάβου, περί τροποποίησης της συστατικής 
πράξης του Νομικού Προσώπου, αποφασίζουμε: 

Τροποποιούμε την υπ’ αριθμ. 21144/13.11.1985 (ΦΕΚ 675/τ. 
Β71985) απόφαση του Νομάρχη Λάρισας, περί σύστασης 
Νομικού Προσώπου με την επωνυμία «Μουσική Σχολή Δή¬ 
μου Τυρνάβου» και προσαρμόζουμε αυτή στις διατάξεις 
των άρθρων 239 και 240 του ν. 3463/2006, ως εξής: 

Αρθρο Ιο: Παραμένει ως έχει. 

Αρθρο 2ο: Παραμένει ως έχει. 

Αρθρο 3ο: Πόροι αυτού είναι: 

α) Η ετήσια τακτική επιχορήγηση, ποσού 200.000,00€ 
για το έτος 2007 και 250.000,00 € για το κάθε ένα από 
τα έτη 2008 - 2010, καθώς και για τα επόμενα έτη μέ¬ 
χρι τροποποίησης της παρούσης και η τυχόν έκτακτη 
επιχορήγηση, από τον Δήμο Τυρνάβου, 

β) Κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες, 

γ) Εισπράξεις από το αντίτιμο των πραγμάτων ή των 
υπηρεσιών που παρέχει το νομικό πρόσωπο και 

δ) Πρόσοδοι από τη δική του περιουσία, καθώς και 
από τη συμμετοχή τους σε προγράμματα. 

Αρθρο 4ο: α) Το νομικό πρόσωπο διοικείται από 9/ 
μελές διοικητικό συμβούλιο τα μέλη του οποίου ορίζο¬ 
νται μαζί με τους αναπληρωτές τους από του Δημοτικό 
Συμβούλιο, που αποτελείται από: 

1) πέντε (5) αιρετούς εκπροσώπους του Δημοτικού 
Συμβουλίου (Δήμαρχος, Δημοτικοί Σύμβουλοι) από τους 
οποίους δύο (2) αιρετοί εκπρόσωποι προέρχονται από 
την μειοψηφία του Δημοτικού Συμβουλίου. Σε περίπτω¬ 
ση που η μειοψηφία δεν ορίσει συμβούλους ή εκείνοι 
που έχουν ορισθεί παραιτηθούν, χωρίς να αντικαταστα- 
θούν, μετέχουν σύμβουλοι της πλειοψηφίας. 

2) τέσσερις (4) δημότες ή κάτοικοι του Δήμου Τυρνά¬ 
βου, χρήστες των υπηρεσιών του Ν.Π. ή έχοντες ανάλο¬ 
γη επαγγελματική ή κοινωνική δράση ή ειδικές γνώσεις, 
σχετικές με το σκοπό του νομικού προσώπου. 


Ένα μέλος από τους δημότες ή κατοίκους του Δήμου 
Τυρνάβου, θα αντικαθίσταται από εκπρόσωπο των ερ¬ 
γαζομένων στο Ν.Π., στην περίπτωση που αυτό θα απα¬ 
σχολεί περισσότερους από δέκα (10) εργαζόμενους. 

β) Το Δημοτικό Συμβούλιο εκλέγει από τα μέλη αυτά 
τον Πρόεδρο και τον Αντιπρόεδρο του διοικητικού συμ¬ 
βουλίου. Στην περίπτωση που μέλος έχει ορισθεί από 
το δημοτικό συμβούλιο ο Δήμαρχος, αυτός αυτοδικαίως 
καθίσταται και Πρόεδρος του Διοικητικού Συμβουλίου. 

γ) Η θητεία των μελών του Δ.Σ. ορίζεται με την από¬ 
φαση του Δημοτικού Συμβουλίου και λήγει πάντοτε με 
την εγκατάσταση του νέου διοικητικού συμβουλίου. Τα 
μέλη του Δ.Σ. μπορούν να αντικατασταθούν κατά τη 
διάρκεια της θητείας τους, με απόφαση του δημοτικού 
συμβουλίου για σοβαρό λόγο που ανάγεται στην άσκη¬ 
ση των καθηκόντων τους. 

Τον Πρόεδρο του διοικητικού συμβουλίου σε περί¬ 
πτωση απουσίας ή κωλύματος αναπληρώνει ο αντι¬ 
πρόεδρος. 

Το Ν.Π. εκπροσωπείται στα δικαστήρια και σε κάθε 
δημόσια αρχή από τον πρόεδρο του διοικητικού συμ¬ 
βουλίου και όταν αυτός κωλύεται ή απουσιάζει από τον 
αντιπρόεδρο. 

Άρθρο 5ο: Με την παρούσα απόφαση προκαλείται 
δαπάνη σε βάρος του προϋπολογισμού του Δήμου 
Τυρνάβου, ύψους 200.000,00 € για το έτος 2007 και 
250.000,00 € για το κάθε ένα από τα έτη 2008 - 2010. 
Για τα επόμενα έτη η δαπάνη δεν δύναται να προσδι- 
ορισθεί επακριβώς. Η ανωτέρω δαπάνη έχει εγγράφει 
στον προϋπολογισμό του Δήμου Τυρνάβου υπό Κ.Α. 
02.00.6715.05. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Μαρτίου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης κ.α.α. 

Α. ΨΩΜΟΥΛΙΑΣ 

-♦- 

Αριθμ. 2467 (7) 

Τροποποίηση της συστατικής πράξης του ΝΠ «Δημοτι¬ 
κό Νομικό Πρόσωπο Παιδικού Σταθμού Δήμου Οιτύλου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 148,149, 239, 240 ΚΑΙ 243 
ν. 3463/2006 (ΚΔΚ)(ΦΕΚ 114/Β78.6.2006) και την αριθμ. 
5236/26.1.2007/εγκ.8 ερμηνευτική εγκύκλιος του ΥΠΕΣ- 
ΔΔΑ. 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
ΦΕΚ Α' 98. 

3. Τις διατάξεις του άρθρου 6 παρ. 1 β του ν. 2839/2000 
(ΦΕΚ 196/Α'). 

4. Την υπ’ αριθμ. 16364/6.2.2001 (ΦΕΚ 221/Β76.3.2001) 
απόφαση Γ ενικού Γ ραμματέα Περιφέρειας Πελ/σου περί 
συστάσεως Νομικού Προσώπου στο Δήμο Οιτύλου με 
την επωνυμία «Δημοτικό Νομικό Πρόσωπο Παιδικού 
Σταθμού Δήμου Οιτύλου». 

5. Την υπ’ αριθμ. 26/2007 απόφαση του Δ.Σ. Δήμου Οι¬ 
τύλου σχετικά με την τροποποίηση τη συστατικής πρά¬ 
ξης του ανωτέρω ΝΠ, με την κατάργηση της παραγρ. 3 

αυτής, καθόσον η διοίκηση και η θητεία δεν αποτελούν 
στοιχεία της συστατικής πράξης, σύμφωνα με τις δια¬ 
τάξεις του άρθρου 239 του ν. 3463/2006 (ΚΔΚ). 

6. Την υπ’ αριθμ. 8946/31.12.1997 (ΦΕΚ 551/Β73.6.1998) 
απόφαση Γενικού Γραμματέα Περιφέρειας Πελ/σου που 
αφορά την «ανάθεση αρμοδιοτήτων και ασκήσεως αυ¬ 
τών κατ’ εντολή μας στο Δ/ντή Τοπ. Αυτ/σης και Δ/νσης 
Ν. Λακωνίας και στους προϊσταμένους των Τμημάτων 
Υπηρεσίας αυτής, όπως έχει τροποποιηθεί και ισχύει 
σήμερα, αποφασίζουμε: 

α) Διαπιστώνουμε τη νομιμότητα της υπ’ αριθμ. 26/2007 
ΑΔΣ Δήμου Οιτύλου και 

β) Τροποποιούμε την υπ’ αριθμ. 16364/6.2.2001(ΦΕΚ221/ 
Β76.3.2001) απόφαση Γενικού Γραμματέα Περιφέρειας 
Πελ/σου με την οποία συστήθηκε ίδιο Νομικό Πρόσωπο 
στο Δήμο Οιτύλου με την επωνυμία «Δημοτικό Νομικό 
Πρόσωπο Παιδικού Σταθμού Δήμου Οιτύλου»ως εξής: 
Διαγράφουμε την παράγραφο 3 της ανωτέρω απόφα¬ 
σης για τους λόγους που ειδικότερα αναφέρονται στο 
σκεπτικό της παρούσας. 

Ακροτελεύτιο άρθρο - Κάλυψη δαπάνης 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Οιτύλου. 

Κατά τα λοιπά ισχύει η υπ’ αριθμ. 16364/6.2.2001 (ΦΕΚ 
221/Β76.3.2001)απόφαση Γενικού Γραμματέα Περιφέρειας 
Πελ/σου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 

Ο Διευθυντής 
ΓΡΗΓΟΡΗΣ ΝΙΚΟΛΑΚΑΚΟΣ 

-♦- 

Αριθμ. 516 (8) 

Τροποποίηση της συστατικής πράξης του Νομικού Προ¬ 
σώπου Δήμου Βίνιανης Ν. Ευρυτανίας με την επω¬ 
νυμία «ΜΟΥΣΕΙΟ ΕΘΝΙΚΗΣ ΑΝΤΙΣΤΑΣΗΣ ΒΙΝΙΑΝΗΣ» 
η οποία εγκρίθηκε με την υπ’ αριθμ. 5807/15.2.2006 
(ΦΕΚ 275/7.3.2006) απόφαση, στις νέες διατάξεις του 
άρθρου 240 του ν. 3463/2006 «Κώδικας Δήμων και 
Κοινοτήτων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 7 του ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες δια¬ 
τάξεις». 

2. Τις διατάξεις του άρθρου 14 του ν. 2880/2001 
«Πρόγραμμα Πολιτεία για την μεταρρύθμιση και τον 
εκσυγχρονισμό της Δημόσιος Διοίκησης και άλλες δι¬ 
ατάξεις». 

3. Τις διατάξεις του άρθρου 240 του ν. 3463/2006 
«Κώδικας Δήμων και Κοινοτήτων». 

4. Την υπ’ αριθμ. 5807/15.2.2006 απόφασή μας που δη- 
μοσιεύθηκε στο (ΦΕΚ 275/7.3.2006). 

5. Την υπ’ αριθμ. 4/2007 απόφαση του Δημοτικού Συμ¬ 
βουλίου περί τροποποίησης της συστατικής πράξης του 
Νομικού Προσώπου Δήμου Βίνιανης με την επωνυμία 
«ΜΟΥΣΕΙΟ ΕΘΝΙΚΗΣ ΑΝΤΙΣΤΑΣΗΣ ΒΙΝΙΑΝΗΣ», αποφα¬ 
σίζουμε: 

Τροποποιούμε τη συστατική πράξη του Νομικού 
Προσώπου Δήμου Βίνιανης με την επωνυμία «ΜΟΥΣΕΙΟ 
ΕΘΝΙΚΗΣ ΑΝΤΙΣΤΑΣΗΣ ΒΙΝΙΑΝΗΣ» η οποία εγκρίθηκε με 


την υπ’ αριθμ. 5807/15.2.2006 (ΦΕΚ 275/7.3.2006) απόφασή 
μας, ως εξής: 

Άρθρο 4 

Το ανωτέρω Νομικό Πρόσωπο θα διοικείται από πε¬ 
νταμελές διοικητικό συμβούλιο μαζί με τους αναπλη¬ 
ρωτές του, το οποίο ορίζεται από το Δημοτικό Συμ¬ 
βούλιο, σύμφωνα με τις διατάξεις του άρθρου 240 του 
ν. 3463/2006 «Κώδικας Δήμων και Κοινοτήτων». 

α. Το διοικητικό συμβούλιο θα απαρτίζεται από τα 
παρακάτω μέλη: 

1. Τον δήμαρχο, ο οποίος δύναται να είναι προαιρε¬ 
τικά. 

2. Δύο (2) αιρετά μέλη του δημοτικού συμβουλίου εκ 
των οποίων το ένα (1) θα ορίζεται από την μειοψηφία. 

3. Ο πρόεδρος του Τοπικού Συμβουλίου που ανήκει 
το Νομικό Πρόσωπο. 

4. Δύο (2) Δημότες που είναι χρήστες των υπηρεσιών 
του Νομικού Προσώπου ή που έχουν ανάλογη επαγγελ¬ 
ματική ή κοινωνική δράση ή ειδικές γνώσεις ανάλογα 
με το σκοπό του Νομικού Προσώπου. 

Στην περίπτωση που στην σύνθεση του Δ.Σ. θα ορισθεί 
ο Δήμαρχος ως μέλος και πρόεδρος τα υπό στοιχείο (2) 
της παρούσας μέλη μειώνονται σε ένα μέλος το οποίο 
θα προέρχεται από την μειοψηφία και στην περίπτωση 
που στο υπόψη Νομικό Πρόσωπο ο αριθμός των εργα¬ 
ζομένων υπερβεί τους δέκα τακτικούς υπαλλήλους και 
θα πρέπει να εκπροσωπείται στο Δ.Σ. ο αριθμός των 
υπό στοιχείο (4) μελών μειώνεται σε ένα. 

β. Το Δημοτικό Συμβούλιο εκλέγει από τα μέλη που 
έχουν ορισθεί τον Πρόεδρο και τον Αντιπρόεδρο του 
Διοικητικού Συμβουλίου. Σε περίπτωση που έχει ορισθεί 
μέλος του Δ.Σ. ο Δήμαρχος, αυτοδικαίως καθίσταται και 
Πρόεδρος του Δ.Σ. του Νομικού Προσώπου. 

γ. Η θητεία των μελών του Διοικητικού Συμβουλίου 
του Νομικού Προσώπου ορίζεται με την απόφαση του 
Δημοτικού Συμβουλίου και λήγει πάντοτε με την εγκα¬ 
τάσταση του νέου Διοικητικού Συμβουλίου. Τα μέλη του 
διοικητικού Συμβουλίου μπορούν να αντικατασταθούν 
κατά τη διάρκεια της θητείας τους, με απόφαση δημο¬ 
τικού συμβουλίου για σοβαρό λόγω που ανάγεται στην 
άσκηση καθηκόντων τους. 

δ. Οι διατάξεις των άρθρων 227 παρ. 5, 234, 235 και 
236 παρ. 1 και 3, εφαρμόζονται και στο Νομικό Πρόσω¬ 
πο με την επωνυμία «ΜΟΥΣΕΙΟ ΕΘΝΙΚΗΣ ΑΝΤΙΣΤΑΣΗΣ 
ΒΙΝΙΑΝΗΣ». 

Κατά τα λοιπά εξακολουθεί και ισχύει η υπ’ αριθμ. 
5807/15.2.2006 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 14 Μαρτίου 2007 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 2096 (9) 

Καθιέρωση υπερωριακής με αμοιβή εργασίας υπαλ¬ 
λήλων Δ/νσης Υγείας ΝΑ Αιτωλ/νίας κατά το έτος 
2007. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Εχοντας υπόψη: 

1. Τις διατάξεις του π.δ. 30/1996 «Κώδικας Ν.Α.». 

2. Τις διατάξεις του αρθ. 15Ν.2503/97 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

3. Τις διατάξεις του αρθ. 16 του ν. 3205/2003 «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ και Ο.Τ.Α., μονίμων στελεχών των Ενόπλων 
Δυνάμεων, και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» (ΦΕΚ 297/τ. Α'/23.12.2003). 

4. Τις διατάξεις του αρθ. 15 του ν. 2592/1998. 

5. Τις διατάξεις του αρθ. 35 του ν. 2738/1999 «Συλλο¬ 
γικές Διαπραγματεύσεις στη Δημόσια Διοίκηση, μονι¬ 
μοποιήσεις συμβασιούχων αορίστου χρόνου και άλλες 
διατάξεις» (ΦΕΚ 180/τ. Α79.9.1999). 

6. Επειδή το προσωπικό δεν επαρκεί για τις πραγμα¬ 
τικές ανάγκες της Υπηρεσίας (δειγματοληψίες υδάτων, 
ανθυγιεινές εστίες, άδειες καταστημάτων κ.λπ.) κρίνεται 
απαραίτητη η υπερωριακή εργασία κατά τις απογευ¬ 
ματινές ώρες, βραδυνών καθημερινών, πρωινών αργιών, 
βραδυνών αργιών, συνολικού αριθμού ωρών 5000 ποσού 
30.000€ που θα καλυφθεί από εγγεγραμμένη πίστωση 
του προϋπολογισμού της Δ/νσης Υγείας Ν.Α. Αιτ/νίας 
στον ΚΑΕ 0511 του ΕΦ151-01. 

Εγκρίνουμε την καθιέρωση υπερωριακής εργασίας 
απογευματινής, νυχτερινής, Κυριακών και εξαιρέσιμων 
πέραν του κανονικού ωραρίου εργασίας για το 2007 
ως ακολούθως: 

Αριθμ. Ώρες 

Υπηρεσία υπαλλήλων απασχόλησης 

Δ/νση Υγείας και Δημόσιας 

Υγιεινής Ν.Α. Αιτ/νίας 26 5000 

Η δαπάνη που θα προκληθεί δεν μπορεί να υπερβεί 
τις πιστώσεις που έχουν εγγράφει στον προϋπολογισμό 
κάθε Δ/νης για τον σκοπό αυτό. Αύξηση ή νέα εγγραφή 
σχετικών πιστώσεων με μεταφορά κονδυλίων από άλλες 
κατηγορίες δαπανών δεν επιτρέπεται να γίνει. Επίσης 
δεν επιτρέπεται για το χρονικό διάστημα καταβολής 
των υπερωριών η είσπραξη άλλου ποσού από τον ίδιο 
ή άλλο φορέα για την ίδια αιτία καθώς και όταν ο 
υπάλληλος απούσιασε με αναρρωτική άδεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 14 Μαρτίου 2007 

Με εντολή Νομάρχη 
Ο Αντινομάρχης 
ΓΕΩΡΓΙΟΣ ΧΡΙΣΤΟΓΙΑΝΝΗΣ 
-♦- 

Αριθμ. 3025 (10) 

Κατανομή ωρών υπερωριακής εργασίας με αμοιβή των 
μονίμων υπαλλήλων (πρώην του Υπουργείου Γεωρ- 
γίας) και υπηρετούν στις Νομαρχιακές Αυτοδιοική¬ 
σεις (Δ/νση Αγροτικής Ανάπτυξης) που ασχολούνται 
στο πρόγραμμα καταπολέμησης του δάκου της ελι¬ 
άς έτους 2007.. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, ΝΠΔΔ, ΟΤΑ και κ.λπ. του Δημοσίου» στο ΦΕΚ 
297/τ. Α723.12.2003. 

2. Τις διατάξεις του άρθρου 35 παραγρ. 7 του ν. 
2738/1999 ΦΕΚ 180/9.9.1999/τ. Α' «Περί συλλογικών δια¬ 
πραγματεύσεων στη Δημόσια Διοίκηση, μονιμοποιήσεις 
συμβασιούχων αορίστου χρόνου και άλλες διατάξεις». 

3. Τις διατάξεις του άρθρου 15 του ν. 2592/1998 «Περί 
αναπροσαρμογής συντάξεων πολιτικών συμβασιούχων 


του Δημοσίου, ρύθμιση συνταξιοδοτικών θεμάτων και 
άλλες δαπάνες που δημοσιεύθηκε στο ΦΕΚ 57/18.3.1998/ 
τ. Α'». 

4. Τις διατάξεις του άρθρου 10 του ν. 2732/1999 «Περί 
διεπαγγελματικών οργανώσεων και ρύθμιση θεμάτων 
αρμοδιότητας του Υπουργείου Αγροτικής Ανάπτυξης 
και Τροφίμων που δημοσιεύθηκε στο ΦΕΚ 154/30.7.1999/ 
τ. Α'». 

5. Το π.δ. 30/1996 ΦΕΚ 21/2.2.1996/τ. Α' που αφορά 
Νομαρχιακές Αυτοδιοικήσεις. 

6. Το αριθμ. 115089/15.1.2007 έγγραφο του Υπουργεί¬ 
ου Αγροτικής Ανάπτυξης και Τροφίμων «Δακοκτονία 
2007». 

7. Το αριθμ 116921/5.3.2007 έγγραφο της Δ/νσης Προ¬ 
στασίας Φυτικής Παραγωγής του Υπουργείου Αγροτικής 
Ανάπτυξης και Τροφίμων περί «Υπερωριακή με αμοιβή 
εργασία και εκτός έδρας μετακινήσεις στους Υπαλλή¬ 
λους των Ν.Α. που απασχολούνται με το Πρόγραμμα 
δακοκτονίας». 

8. Την υπ’ αριθμ. 1294/1.2.2007 απόφαση του Νομάρχη 
Λέσβου περί ορισμού υπευθύνων για τη Δακοκτονία 
έτους 2007. 

9. Την υπ’ αριθμ. 57/8.1.2003 απόφαση του Νομάρχη 
Λέσβου περί ορισμού βοηθών Νομάρχη Λέσβου. 

10. Τις ανάγκες της Δ/νσης Αγροτικής Ανάπτυξης, 
της Νομαρχιακής Αυτοδιοίκησης Λέσβου που πρέπει 
να αντιμετωπιστούν με; την καθιέρωση υπερωριακής 
κ.λπ. εργασίας κατά το χρονικό διάστημα από 1.3.2007 
έως 31.12.2007 για την ολοκλήρωση του προγράμματος 
δακοκτονίας του έτους 2007, αποφασίζουμε: 

Καθορίζουμε 

1. Για τον Δ/ντη Δακοκτονίας, τους επόπτες Δακο¬ 
κτονίας, τους λογιστές Δακοκτονίας, την γραμματέα 
Δακοκτονίας της Δ/νσης Αγροτικής Ανάπτυξης της 
Νομαρχιακής Αυτοδιοίκησης Λέσβου (καταργηθέντος 
Ταμείου Προστασίας Ελαιοπαραγωγής) υπερωριακή 
εργασία, εξαιρέσιμων ημερών και Κυριακών με αμοι¬ 
βή εντός του χρονικού διαστήματος από 1.3.2007 έως 
31.12.2007 ως ακολούθως: 

Α) Για τον Δ/ντη Δακοκτονίας 240 ώρες για απογευ¬ 
ματινή εργασία, εξαιρέσιμων ημερών και Κυριακών 160 
ώρες. 

Β) Για τους τρεις (3) επόπτες Δακοκτονίας 440 ώρες 
για απογευματινή εργασία, εξαιρέσιμων ημερών και Κυ¬ 
ριακών 160 ωρών έκαστος. 

Γ) Γ ια τους δύο (2) λογιστές Δακοκτονίας 290 ώρες 
για απογευματινή εργασία, εξαιρέσιμων ημερών και Κυ¬ 
ριακών 160 ώρες. 

Δ) Για την γραμματέα Δακοκτονίας 120 ώρες για απο¬ 
γευματινή εργασία, εξαιρέσιμων ημερών και Κυριακών 
80 ώρες. 

Ήτοι συνολικός αριθμός ωρών υπερωριακής εργασίας 
για απογευματινές ώρες μέχρι 2260 ώρες, εξαιρέσιμων 
ημερών και Κυριακών μέχρι 1040 ώρες και συνολικής 
δαπάνης Είκοσι'Εξι χιλιάδες ΕΥΡΩ (26.000 ΕΥΡΩ). 

2. Ο Δ/ντης Δακοκτονίας, οι επόπτες Δακοκτρνίας, οι 
λογιστές Δακοκτονίας και η γραμματέας Δακοκτονίας 
οι οποίοι θα εφαρμόσουν το πρόγραμμα δακοκτονίας 
έτους 2007 (του καταργηθέντος Ταμείου Προστασίας 
Ελαιοπαραγωγής) είναι υπάλληλοι της Δ/νσης Αγρο¬ 
τικής Ανάπτυξης, της Νομαρχιακής Αυτοδιοίκησης Λέ¬ 
σβου και έχουν ορισθεί με την υπ’ αριθμ. 1294/1.2.2007 
απόφασή μας. 

3. Με απόφαση του Δ/ντη Δακοκτονίας Λέσβου θα 
καθορίζονται οι μήνες της ως άνω υπερωριακής απα- 

σχόλησης με αμοιβή και ο αριθμός των ωρών κατά 
μήνα για τον κάθε υπάλληλο ανάλογα με τις ανάγκες 
εφαρμογής του προγράμματος δακοκτονίας. 

4. Η απογευματινή υπερωριακή εργασία θα εκτελείται 
κάθε εργάσιμη ημέρα από ώρα 15.00 έως 22.00, εξαιρέ¬ 
σιμων ημερών και Κυριακών από ώρα 09.00 εως 13.00. 
Υπεύθυνος για την παρακολούθηση και τον έλεγχο της 
πραγματικής προσφοράς της προαναφερόμενης εργα¬ 
σίας είναι ο Δ/ντης Δακοκτονίας Λέσβου στον οποίο 
ανήκουν οι απασχολούμενοι υπάλληλοι. 


5. Η πληρωμή της υπερωριακής εργασίας θα βαρύνει 
της πιστώσεις του Κ.Α. Εξόδων 0511 και 0512 της Δ/νσης 
Αγροτικής Ανάπτυξης(Δακοκτονία) του προϋπολογισμού 
της Ν.Α. Λέσβου στην ελαιοκομική περιοχή της οποίας 
θα εφαρμοστεί το πρόγραμμα της δακοκτονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 14 Μαρτίου 2007 

Ο Νομάρχης 
ΠΑΥΛΟΣ ΒΟΓΙΑΤΖΗΣ 

